ছাত্র বিক্ষোভের জেরে অনির্দিষ্টকালের জন্য হয়ে গেল চারুচন্দ্র কলেজ। কলেজ কর্তৃপক্ষের তরফে জানানো হয়েছে, নিরাপত্তার কারণেই কলেজ বন্ধের সিদ্ধান্ত। বুধবার সকালে কলেজের গেটে কলেজ বন্ধের নোটিস ঝুলিয়ে দেওয়া হয়।
 নিজস্ব প্রতিবেদন : ছাত্র বিক্ষোভের জেরে অনির্দিষ্টকালের জন্য হয়ে গেল চারুচন্দ্র কলেজ। কলেজ কর্তৃপক্ষের তরফে জানানো হয়েছে, নিরাপত্তার কারণেই কলেজ বন্ধের সিদ্ধান্ত। বুধবার সকালে কলেজের গেটে কলেজ বন্ধের নোটিস ঝুলিয়ে দেওয়া হয়। মঙ্গলবার থেকে ছাত্র বিক্ষোভের জেরে অশান্ত চারুচন্দ্র কলেজ। অভিযোগ, মঙ্গলবার কলেজের সিকিওরিটি গার্ডকে কলেজ থেকে বের করে দেওয়ার হুমকি দেওয়া হয়। যার প্রতিবাদ করেন ছাত্রসংসদের সদস্যরা। উত্তপ্ত হয়ে ওঠে কলেজ। এরপরই ঘেরাও করা হয় প্রিন্সিপ্যালকে। দীর্ঘ সময় পর রাতে ঘেরাওমুক্ত হন প্রিন্সিপ্যাল। পাশাপাশি আরও অভিযোগ, এক শিক্ষাকর্মীকে মারধরও করেন ছাত্রসংসদের সদস্যরা। টিচার্সরুমে ঢুকেও শিক্ষক-শিক্ষিকাদের হেনস্থা করা হয়। এই ঘটনার পরই কলেজে নিরাপত্তা নিশ্চিত করার দাবিতে সরব হন কলেজের শিক্ষক-শিক্ষিকারা। এরপরই বুধবার কর্তৃপক্ষের তরফে কলেজ বন্ধের সিদ্ধান্তের কথা ঘোষণা করা হল।